Ολίβια Χάσεϊ

Η **Ολίβια Χάσεϊ** (αγγλικά: Olivia Hussey, ως Olivia Osuna: Μπουένος Άιρες, 17 Απριλίου 1951 - Μπέρμπανκ, 27 Δεκεμβρίου 2024) ήταν ηθοποιός αγγλικής και αργεντίνικης καταγωγής. Αρχικά εργάστηκε στο θέατρο και το 1968 επιλέχθηκε από τον Φράνκο Τζεφιρέλι για να παίξει τον ρόλο της Ιουλιέτας στην ταινία *[[Ρωμαίος και Ιουλιέτα (ταινία, 1968)|Ρωμαίος και Ιουλιέτα]]*. Ο ρόλος τής χάρισε παγκόσμια αναγνώριση και για αυτή την ερμηνεία κέρδισε μια Χρυσή Σφαίρα και ένα βραβείο David di Donatello.

Το 1974 πρωταγωνίστησε ως Τζες στην ταινία τρόμου *Black Christmas*. Συνεργάστηκε ξανά με τον Τζεφιρέλι στην σειρά *[[Ο Ιησούς από τη Ναζαρέτ (μίνι σειρά)|Ιησούς από την Ναζαρέτ]]* (1977), στην οποία ενσάρκωσε την Μαρία, την μητέρα του Ιησού. Το 1978 εμφανίστηκε στην ταινία του John Guillermin *[[Έγκλημα στο Νείλο (ταινία, 1978)|Έγκλημα στον Νείλο]]*, που βασίστηκε στο ομώνυμο βιβλίο της Αγκάθα Κρίστι. Την δεκαετία του 1980 εμφανίστηκε σε αρκετές διεθνείς παραγωγές, συμπεριλαμβανομένων της ιαπωνικής παραγωγής *Virus* (1980) και της αυστραλιανής ταινίας τρόμου *Turkey Shoot* (1982). Το 1990 εμφανίστηκε σε δυο ακόμα ταινίες τρόμου: *Psycho IV: The Beginning* και στο *[[Το Αυτό]]* (*It*) του Στίβεν Κινγκ.

Παράλληλα με την κινηματογραφική της καριέρα, η Χάσεϊ εργάστηκε και ως ηθοποιός φωνής, χαρίζοντας την φωνή της σε αρκετά βιντεοπαιχνίδια *[[Star Wars]]*, συμπεριλαμβανομένων των *Star Wars: Rogue Squadron*, *Star Wars: Force Commander* και *[[Star Wars: The Old Republic]]*.

## Βιογραφία
Η Χάσεϊ γεννήθηκε ως Ολίβια Οσούνα στο Μπουένος Άϊρες της Αργεντινής και είναι το πρώτο παιδί του Αντρέας Οσούνα, Αργεντίνου τραγουδιστή της όπερας, και της Τζόϋ Χάσεϊ, μιας γραμματέα από την Αγγλία. Οι γονείς της χώρισαν όταν η ίδια ήταν δυο ετών και σε ηλικία επτά ετών η Χάσεϊ μετακόμισε με την μητέρα και τον μικρότερο αδερφό της στο Λονδίνο. Μεγάλωσε ως ρωμαιοκαθολική.

Στο Λονδίνο, σπούδασε στην δραματική σχολή Italia Conti Academy για πέντε χρόνια. Σε ηλικία 13 ετών ξεκίνησε να εργάζεται επαγγελματικά ως ηθοποιός στο θέατρο.

## Προσωπική ζωή και θάνατος
Η Χάσεϊ εγκατέλειψε την υποκριτική για δυο χρόνια μετά την επιτυχία της ταινίας *[[Ρωμαίος και Ιουλιέτα (ταινία, 1968)|Ρωμαίος και Ιουλιέτα]]* του Φράνκο Τζεφιρέλι εξαιτίας της αγοραφοβίας της. Το 1971 η Χάσεϊ παντρεύτηκε τον ηθοποιό Ντιν Πολ Μάρτιν, γιο του τραγουδιστή Ντιν Μάρτιν. Απέκτησαν έναν γιο, τον Alexander Gunther Martin (αργότερα ηθοποιό), το 1973, προτού πάρουν διαζύγιο το 1978. Ο Ντιν Πολ Μάρτιν πέθανε το 1987 όταν το αεροπλάνο του National Guard F-4 Phantom έπεσε στα βουνά San Bernardino της Καλιφόρνια κατά την διάρκεια ενός ανεμοστρόβιλου.

Το 1980 η Χάσεϊ παντρεύτηκε τον Ιάπωνα μουσικό Akira Fuse σε δυο τελετές, μια τελετή στο σπίτι τους στο Λος Άντζελες και μια τελετή με τη μορφή ινδικού γάμου στο Μαϊάμι. Το ζευγάρι απέκτησε τον γιο του Μαξ το 1983. Πήραν διαζύγιο το 1989.

Το 1991 η Χάσεϊ παντρεύτηκε τον αμερικανό τραγουδιστή της ροκ David Glen Eisley, γιο του ηθοποιού Anthony Eisley. Τον Οκτώβριο του 1993 το ζευγάρι απέκτησε μια κόρη, την India Eisley. Η India, επίσης ηθοποιός, έπαιξε τον πρώτο της βασικό ρόλο στην αμερικανική δραματική εφηβική ταινία *The Secret Life of the American Teenager* το 2008. Η βιογραφική ταινία, *The Girl on the Balcony: Olivia Hussey Finds Life After Romeo and Juliet*, θα κυκλοφόρησε 31 Ιουλίου του 2018.

Το 2008, διαγνώστηκε με καρκίνο του μαστού, και προέβη σε διπλή μαστεκτομή. Το 2017, ο καρκίνος επέστρεψε και η Χάσεϊ προέβη σε χημειοθεραπείες και ακτινοβολίες για να αφαιρέσει μεταστατικό όγκο ανάμεσα στη καρδιά και στα πνευμόνια της.

Απεβίωσε στις 27 Δεκεμβρίου 2024, σε ηλικία 73 ετών.

## Φιλμογραφία

### Κινηματογράφος

### Τηλεόραση

### Βιντεοπαιχνίδια

## Βραβεία και υποψηφιότητες
**Annie Awards**

* 2001: Υποψηφιότητα, "Outstanding Individual Achievement for Voice Acting by a Female Performer in an Animated Television Production" – *Batman Beyond*

**David di Donatello Awards**

* 1969: **Νίκη**, "Α' Γυναικείος Ρόλος" – *Romeo and Juliet*

**Golden Globe Awards**

* 1969: **Νίκη**, "Most Promising Female Newcomer" – *Romeo and Juliet*

**Laurel Awards**

* 1970: Υποψηφιότητα, "Female New Face" – *Romeo and Juliet*

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Olivia Hussey στην IMDb
* Olivia Hussey στο AllMovie
* Olivia Hussey στο Βρετανικό Ινστιτούτο Κινηματογράφου

## Βιβλιογραφία

* Daileader, Celia R. (8 October 2001). "Nude Shakespeare in film and nineties popular feminism". In Alexander, Catherine M.S.; Stanley Wells. ''Shakespeare and Sexuality''. Cambridge University Press
* Mayo, Mike (2013). *The Horror Show Guide: The Ultimate Frightfest of Movies* (2 ed.). Visible Ink Press
* Redgrave, Vanessa (1991). *Vanessa Redgrave: An Autobiography*. Random House

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί θεάτρου
Κατηγορία:Αργεντίνες ηθοποιοί
Κατηγορία:Βραβευμένοι με Χρυσή Σφαίρα